hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy en hy es es tr en en hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Նկարի ձախ մասում՝ Դերենիկ Պապյանը, աջում՝ Արթուր Մկրտումյանը
Սպանված Դերենիկ Պապյանի քույրը՝ Գոհար Պապյանը, մեզ հետ հեռախոսազրույցի ժամանակ ասաց, որ հինգ տարի առաջ տեղի ունեցած դեպքը դեռ մեծ սպի է իրենց ընտանիքի համար և դրա վերհանումը, այն էլ մեղադրյալի կողմից, կրկնակի ծանր է։
Հիշեցնենք, որ ըստ մեղադրանքի, 2015 թվականի սեպտեմբերի 18-ին ժամը 22:00-ի սահմաններում Տավուշի մարզի Մովսես գյուղի գյուղամիջյան ճանապարհին, իրեն ծեծի ենթարկելու և հայհոյանք տալու հանգամանքից վիրավորված լինելու պատճառով, Արթուր Մկրտումյանը որսորդական հրացանով կրակ է արձակել նույն գյուղի բնակիչ Դերենիկ Պապյանի պարանոցի առաջային երեսի ուղղությամբ, որի հետևանքով վերջինս ստացած հրազենային վնասվածքներից մահացել է: Պապյանը, ՀՀ ՊՆ Տավուշի մարզի Շամշադինի զինվորական կոմիսարն էր։
«Եղբայրս հերոս տղա էր, պատերազմներին ու Տավուշի պաշտպանական մարտերի մասնակից։ Մի քանի մեդալ ու շքանշան ունի, գյուղի պատիվն ա, հերոսներից մեկը։ Թուրքի զենքից չընկավ, որ համագյուղացու կրակոցի՞ց մահանար․․․49 տարեկան էր, երկու երեխա ուներ, թոռնիկին անգամ չհասցրեց տեսնել»,- հեռախոսից այն կողմ ձայնը դողալով ասում էր Գոհարը։
Քրոջ պատմելով, դեպքի օրը երեկոյան 9 անց կեսի սահմաններում, երբ իր մայրիկի հետ է խոսել, Դերենիկը դեռ տանն է եղել, դրանից հետո են նրան դուրս կանչել և խնդրել «հանգստացնել հարբած Արթուրին»։
«Գյուղում ասում են, որ եթե լուրջ ա Արթուրը, լավ մարդ ա, բայց խմած ժամանակ՝ անկառավարելի ա դառնում։ Իրենք մտերիմ էլ չեն եղել, սովորական համագյուղացի, ուղղակի երկուսն էլ նույն համակարգում աշխատելիս են եղել։ Դերոն գնացել ա, որ Արթուրին թույլ չտա գյուղի անդորրը խախտել, էն էլ գնաց ու էլ հետ չեկավ»։
Մկրտումյանն առաջադրված մեղադրանքը չի ընդունել հենց առաջին պահից, պարբերաբար նշել է, որ դեպքի հետ որևէ առնչություն չունի։ Փորձաքննությունն անգամ ցույց չի տվել, որ Պապյանը մահացել է Մկրտումյանին պատկանող զենքից արձակված կրակոցից․ նրա վրայից բացակայել է Արթուրի մատնահետքերը։
Գոհարին այս հանգամանքը ևս զարմանալի է թվում։ Նրա խոսքով՝ գործում կան փաստեր, որոնք մութ են անգամ իրենց համար․
«Մենք էլ կուզենայինք, որ մեր ընտանիքի բոլոր կասկածները փարատվեին։ Օրինակ, որ փորձաքննության ժամանակ Արթուրի մատնահետքերը չեն հայտնաբերվել զենքի վրա։ Իբր՝ զենքի վրա արյուն ա եղել, դրա համար չի ֆիքսվել։ Ես անկախ փորձագետից հարցրել եմ, ասել ա՝ դա հնարավոր չի, արյունը չի կարող խոչընդոտ հանդիսանա կամ մաքրի մատնահետքերը։ Բացի դրանից, չի կատարվել Արթուրի տան խուզարկություն, ինչը, ինձ թվում ա, շատ կարևոր հանգամանք էր։ Մի խոսքով, ընդհանուր թերի ա կատարված նախաքննությունը»,- նշում է Գոհար Պապյանը։
Նա չի բացառում այն հանգամանքը, որ այս ամենի հետևում այլ մարդիկ կանգնած լինեն։ Գոհարի կարծիքով՝ հնարավոր է Արթուրն ուղղակի այդ մարդկանց ձեռքը զենք է եղել․
«Եթե նման բան կա, թող ասի, մենք էլ չենք ուզի անմեղ մարդը դատապարտվի, բայց քանի որ չի ասել ու ասում, փաստերն ու վկաներն էլ իր դեմ են, ուրեմն էդ դատարանի տված 11, հետո արդեն 14 տարին քիչ ա, Արթուրին ավելի խիստ պատիժ էր հասնում։ Ինքը հերոսի ա սպանել․․․»։
Նախորդ նյութըԺամկետային զինծառայող Սասուն Մարգարյանի մահվան գործով մեղադրանք է առաջադրվել ծառայակցին և սպային
Հաջորդ նյութըԿորոնավիրուսի օջախ Արենիում. վարակվել է 10 հոգի
Կարեն Անդրեասյանն ընտրվել է ԲԴԽ նախագահ
Այսօր ավարտվեց իմ պաշտոնավարումը` որպես Հայաստանի Արդարադատության նախարար. Անդրեասյան
Դատավոր Բորիս Բախշյանն արդարացվեց
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Կարեն Անդրեասյանն ընտրվել է ԲԴԽ նախագահ
Ադրբեջանը խրախուսում է հայերի նկատմամբ պատերազմական հանցագործությունները․ ՀՀ ՄԻՊ
Edit with Live CSS
Write CSS OR LESS and hit save. CTRL + SPACE for auto-complete.